Henare PeeniPEENI HENARE (Labour—Tāmaki Makaurau): E te Māngai o te Whare ka noho tonu ahau ki roto i Te Reo Māori. Tuatahi māku ki tō tātau kaiwhakarite i te ata nei ki a Tutehounuku Korako i whakaritea ai i tō tātau huihuinga kia pai ai te nohoanga o tēnei Whare mai i tōna tīmatanga tae noa atu ki te poupoutanga o te rā. Kāti ngā mihi nui ki a ia. Tuarua ki ngā mate huhua o te wā ngā mate i pīkauria mai e koutou e Rangitāne ki runga i te tāhūhū o tō tātau Whare. Kia tāpae atu ko ngā aituā maha kei runga i a mātau kia kotahi ai te tangi atu ki a rātau haere mai haere e ngā mate. Kāti e huri tū atu ahau ki a koe e te Minita. Ā aini ki roto i ngā waiata Māori ki roto i ngā tau e tū nei ka kōrerohia mātau i ngā kōrero e pā ana ki a koe me ngā mahi nui i oti i a koe ki roto i ngā tau kua pahure ake nei e pā ana ki ngā take tiriti o te wā. Nō reira e mihi atu ana au ki a koe me te heamana o Te Komiti Whiriwhiri i Ngā Take Māori a Tutehounuku Korako. Ka rere tonu ngā mihi ki a ia otirā ki ngā mema o taua rōpū i whakarongo ki ngā kōrero a tēnā a tēnā a tēnā o Rangitāne kua tau mai i te rā nei. Kāti ngā mihi nui ki a koutou katoa.Ka kōrero a Marama Fox mō tēnei mea ko ngā whakapapa a tēnā a tēnā. E tika ana taku kōrero ki tō tātau Whare e mea atu ana anā ko Rangitāne anā ko mātau o Te Tai Tokerau he iwi kotahi. Me kaua e tukuna mā te ture tātau e wehewehe ai nā runga i te mōhio i tau mai te waka o Kurahaupō ki roto i a mātau o Te Tai Tokerau. Me kī pēnei te kōrero ko Kurahaupō te waka ko Te Pōhurihanga ki runga ka puta mai ko Muriwhenua ka puta mai ko Tamatea ka puta mai ko Te Kauri ka puta mai ko Mārama-Ariari ka puta mai ko Reikōkopu ka puta mai ko Hinekehu anā ka puta mai ko Tūwhakatere. Ko mātau o Te Tai Tokerau he tupuna rongonui a Tūwhakatere ki waenganui i a mātau. Kāti e ngā whanaunga o Rangitāne ngā uri o Kurahaupō waka haere mai haere mai haere mai.He mīharo ki a mātau o Te Tai Tokerau tā te mea he pōhara mātau. Ka kite atu mātau i ngā hia miriona tāra i tukuna atu ki tēnā iwi ki tēnā iwi. Ko te mea pai o te whakapapa ka whai karahipi waku tamariki ki roto i a koutou. Kore e taea e te ture te karo i tēnei mea te whakapapa. Mehemea ka kī atu ko Rangitāne nō Kurahaupō waka ka kī atu ahau ko waku tamariki nō Kurahaupō waka tēnā haere mai haere mai haere mai. E aku rangatira ka whakaaro ake ahau mō ngā kōrero kei roto i te Paipera Tapu ko ngā karaipiture. E mea ana Ecclesiastes nē? Ko te ūpoko tuatoru anā ko ngā rārangi tuatahi ki te rārangi tuawaru. He wā anō mō ngā mea katoa. Ka huri tū atu ki te rārangi tuawhitu e kī pēnei ana. He wā mō te tīhaehae he wā mō te hanganga. He wā mō te wahangū he wā mō te kōrero. He wā mō te aroha he wā mō te tūkino. He wā mō te pakanga he wā mō te rangimārie. Āta whakaarohia i tērā karaipiture. Nē? Āta whakaarohia. He wā mō te pakanga i pakanga koutou i te pakanga. Iāianei nā he wā mō te aroha. He wā anō mō te aroha. Ko ēnei kōrero katoa e hāngai pū ana ki ngā take tiriti katoa ka uru mai ki roto i tēnei Whare. Nō reira āe he wā mō te matenga he wā anō mō te ora. Nō reira rātau ki a rātau nā ka tahuri mai ki a tātau e te Whare. Ka kapohia ake ahau i te kōrero a Alastair Scott i tērā taha o te Whare. Me anga atu te titiro ki ngā tau kei mua i a tātau. Ahakoa ki hea i kōrero mai ngā mātua tūpuna mō te ao o wā rātau mokopuna. Kua tutuki koutou i tētahi mahi nunui rawa atu kia tatū ai te kerēme o Rangitāne ki roto i ngā ture a te Karauna a tēnei Whare hoki. Iāianei nā ko ngā whakaaro kei ngā tamariki kei ngā mokopuna e tupu haere nei e tupu haere nei e tupu haere nei. Ko te hiahia ki roto i ngā mahi kapahaka e tū nei ngā whakataetae ā-rohe ngā whakataetae a Te Matatini ka rangona whānuitia te motu whānui i ngā kōrero e pā ana ki a Rangitāne me ngā nekehanga o tēnei kaupapa anā ko ngā take tiriti e pā ana ki a koutou. Anā me te hiahia kia rangona whānuitia e mātau he aha nei nā ō koutou wawata mō ngā uri whakatupu e haere mai ana. Koinā te wero nui kei mua i a koutou otirā kei mua i a tātau. Koinā tāku e pānui ana i ngā karaipiture he wā anō mō tēnei mea he wā anō mō tēnei mea. Kua tutuki i a koutou te mahi nui. Kua tutuki. Iāianei nā ko te aronga kei ngā tau kei mua i a tātau. Nō reira koinā te take e harikoa ana kia kite atu i wā tātau tamariki mokopuna ki roto i tēnei Whare. Tā te mea ki roto i ngā tau e tū mai nei kei runga i ngā pokowhiwhi a ngā tamariki a ngā mokopuna ngā moemoeā o Rangitāne otirā tātau te iwi Māori. Nō reira e mihi atu ana au ki a koutou. Tā te mea ko au te kaikōrero whakamutunga mō tēnei pire i te ata nei ka kapi ahau i ngā kōrero. Kua wahaina mai e te Minita i ngā kiko o te pire nei. Ka kōrero mai tēnā tēnā tēnā o mātau o te Whare i ngā kōrero e pā ana ki tēnei pire i ngā kōrero ko wā rātau pānga ki roto i a koutou me te pire kei mua i te aroaro o te Whare nei. Ka riro māku nei ngā kōrero hei whakakapi ake. Nō reira e mihi atu ana ahau ki a koutou otirā ki a tātau. Kia mōhio mai koutou whai muri i tēnei pire ko te pire e pā ana ki a Ngāti Pūkenga ka aro atu te titiro ki roto o Tauranga Moana. Ko ngā āhuatanga kei runga i a koutou mō ngā he aha nei nā te kōrero? Ka mea mai ētahi o te ao Pākehā anā ko ngā conflicting interests ko cross interests aha atu raini. E mea ana mātau te iwi Māori anā ko te whakapapa tēnā.Ā ko tērā take he take nui kei mua i te aroaro o tēnei Whare otirā te iwi Māori ki roto i ngā tau kei mua i a tātau. Ka whai whakaaro mātau ngā mema kei roto i te Whare nei mō ngā āhuatanga e pā ana ki a Ngāpuhi. Kāre e kore ka tū mai tētahi hapū ka tū mai tētahi hapū ka tū mai tētahi whānau ka tū mai tētahi whānau ki te kōrero ki wā rātau ake mana motuhake. Nō reira ko te pai o tēnei ata kua kite atu koutou kua noho ngātahi kua kōrero ngātahi kua whakaritea nei e koutou i te mahere kia tutuki ai tēnei mahi nui. Anā ko te aronga iāianei kei ngā tau kei mua i a tātau. Kāti ake i konei. Ko te hiahia kia tau iho mai ngā manaakitanga o te Kaihanga ki runga i a Rangitāne e hoki haere atu ana ki wā rātau pā kāinga puta noa. Mā te Atua koutou otirā mātau tātau katoa e tiaki. Tēnā koutou tēnā koutou e te Māngai o te Whare tēnā tātau katoa.[I will remain speaking in the Māori language. First of all I acknowledge our prayer-giver this morning Tutehounuku Korako. He delivered it on behalf of our gathering so that the sitting of this House goes well from its commencement until noon. Many many thanks to him. Secondly to the myriads of deaths of the moment those you brought with you Rangitāne and placed upon the ridge pole of this House and stacked upon the myriads of our deaths so that we can grieve them as one; come forth the dead and farewell. I turn now to you Minister. Already within Māori songs and in years to come we will talk about you and the great work you accomplished in the past years about matters of the moment relating to the Treaty. Therefore I acknowledge you and the chairman of the Māori Affairs Committee Tutehounuku Korako. Tributes to him continue to flow but at the same time to members of that committee who listened to contributions by each individual from Rangitāne who has arrived here today. Many thanks to you all. Marama Fox has spoken about this thing the genealogy of that individual and that individual. What I said in my address to our House is absolutely correct that Rangitāne and us of Northland we are one tribe. Don't let legislation divide us upon the understanding that the Kurahaupō canoe landed amongst us of North Auckland. This is how the aphorism goes: on the Kurahaupō canoe was Te Pōhurihanga who begat Muriwhenua who begat Tamatea who begat Te Kauri who begat Mārama-Ariari who begat Reikōkopu who begat Hinekehu who subsequently begat Tūwhakatere. To us of Northland Tūwhakatere is a famous ancestor amongst us well then Rangitāne the descendants of the Kurahaupō canoe welcome come forth come hither. This is amazing to us of Northland because we are impoverished. We see the millions of dollars released to that tribe and that one. The great thing about genealogy is that my children will get a scholarship through you! Legislation is not able to dodge this thing called genealogy. If Rangitāne is able to say it is from the Kurahaupō canoe I can say my children are from the canoe of Kurahaupō; right then welcome come hither come forth. My esteemed ones I think about the accounts in the Holy Bible the scriptures referring to Ecclesiastes. OK it is the third chapter from the first to the eighth section—there is a time for everything. Turning to the seventh section it says that there is a time for ripping it up and a time to create a time for silence and a time to talk a time for love and a time to be bad a time for war and a time for peace. Really reflect on that scripture OK; consider it. There is time for war—you fought it. Right now there is time for empathy and time as well for sympathy. All these comments focus on Treaty settlements that come unto this House. And so yes there is time for death and there is time for life. And so they the dead to themselves; let us the House turn back to ourselves. I take up Alastair Scott's contribution on that side of the House in that the gaze should be directed upon the years ahead of us. Regardless of where the ancestral forefathers talked about the world of their grandchildren. You have completed one of the most crucial tasks of all and that is to settle the Rangitāne claim within the acts of the Crown and of this House as well. Right now thoughts are with children and grandchildren that continue to emerge grow and develop. The desire is that within future performing arts both regional competitions and the national Te Matatini competition the whole country will hear stories about Rangitāne and the movements of this settlement namely about Treaty matters that impact on you collectively.Furthermore the hope is that we hear widely what indeed are your aspirations for future generations. That indeed is the big challenge for you collectively but at the same time before us. That's what I read in the scriptures. There is a time for this so-and-so and a time for this thing. The important task has been done; you have fulfilled it. The focus right now is on the years ahead of us. So that indeed is the reason why it is pleasing to see our children and grandchildren here in this House because in years to come the aspirations of Rangitāne but at the same time of ours will be on their shoulders. Therefore I commend you collectively because I am the last speaker for this bill this morning and will cover off the contributions. The Minister brought the contents of the bill here and each of us of the House commented on their connection within you and the bill before this House. It is left for me to cover off the contributions and so I commend you collectively but at the same time us. You should note that following this bill the focus will be on the bill relating to Ngāti Pūkenga and in particular the circumstances upon you about the—what's the comment? Some people in mainstream refer to these things called conflicting interests cross interests or whatever. Now then we of Māoridom assert genealogy is that. And it is an important matter before this House and Māoridom in the future for us. We the members in this House are mindful of the circumstances relating to Ngāpuhi. Without a doubt each and every subtribe will stand up and talk about its own self-determination. So the good thing about this morning is that you have seen got together talked together and arranged the plan together that will fulfil this important task. The direction now for us is to the years ahead. This ends here. The hope is that the Creator's generosities settle upon Rangitāne returning to their homes and settlements throughout. God will protect you but at the same time us all of us. Acknowledgments and accolades to you collectively and to us all.]Bill read a third time.Waiata